**Informacija eksternams**

**Eksternas** – asmuo, įgijęs vidurinį išsilavinimą Lietuvoje ar užsienyje, arba užsienio šalies mokyklos vidurinio ugdymo programos baigiamosios klasės mokinys, pageidaujantis laikyti brandos egzaminą.

Eksternai, planuojantys brandos egzaminus laikyti 2023-2024 mokslo metais,  prašymus  **nuo š. m.** **rugsėjo 15 d. iki š. m. lapkričio 24 d.** gali pateikti bazinių mokyklų vadovams ir pasirinktus egzaminus laikys pagrindinėje sesijoje.

Eksternai, nepateikę prašymo iki  š. m. lapkričio 24 d., gali teikti prašymą Kauno miesto bazinės mokyklos vadovui, bet ne vėliau kaip likus 7 darbo dienoms iki pakartotinės sesijos pradžios ir laikyti pasirinktus brandos egzaminus pakartotinėje sesijoje.

Eksternai gali rinktis ir laikyti ne daugiau kaip 7 brandos egzaminus.

**Kartu su prašymu Vilniaus Radvilų gimnazijos direktoriui eksternas privalo pateikti:**

1. Asmens tapatybę patvirtinantį dokumentą (asmens tapatybės kortelę, pasą ar leidimą gyventi Lietuvoje) arba vairuotojo pažymėjimą.
2. Vidurinį išsilavinimą liudijantį dokumentą (brandos atestatą, profesinės ar aukštesniosios mokyklos diplomą, jei vidurinis išsilavinimas įgytas Lietuvoje).
3. Užsienio kvalifikacijų atveju, bent vieną iš 3.1-3.3 punktuose nurodytų dokumentų ar patvirtintą jo kopiją:

3.1. Švietimo, mokslo ir sporto ministro įsakymą dėl vidurinio ugdymo išsilavinimo pripažinimo;

3.2. Studijų kokybės vertinimo centro pažymą, kuria vidurinį išsilavinimą liudijanti kvalifikacija įvertinta lygiaverte arba lygiaverte su sąlyga, kad bus išlaikyti brandos egzaminai;

3.3. Studijų kokybės vertinimo centro pažymą, kuria užsienio kvalifikacija pripažinta (įskaitant pripažinimą, suteikiant kvalifikacijos turėtojui tik tam tikras teises bei pripažinimą tik kartu su papildomais reikalavimais) lygiaverte Lietuvos Respublikoje teikiamam viduriniam išsilavinimui;

3.4. Užsienio šalies mokyklos išduotą dokumentą, liudijantį, kad asmuo mokosi vidurinio ugdymo programos baigiamojoje klasėje (užsienio šalies mokyklos mokinys).

1. Kvitą, patvirtinantį pinigų įmoką už pasirinktus brandos egzaminus (eksternas sumoka **15 Eur** už kiekvieną pasirinktą dalyko brandos egzaminą).

**Gimnazijos rekvizitai:**

Vilniaus Radvilų gimnazija, kodas 190003285, Gelvonų g. 55, LT-07135 Vilnius, atsiskaitomoji sąskaita LT74 4010 0424 0393 1814, bankas Luminor, kodas 40100.

**Įmokos paskirtis** – Vilniaus Radvilų gimnazija už egzaminus (būtina nurodyti mokyklos pavadinimą).

Prašymą ir kitus dokumentus pristatyti į Vilniaus Radvilų gimnazijos raštinę (Gelvonų g. 55, 104 kab.) darbo dienomis nuo 8.00 val. iki 16.00 val. arba siųsti el. pašto adresu [rastine@radvilu.vilnius.lm.lt](mailto:rastine@radvilu.vilnius.lm.lt).

Informacija apie kitas bazines mokyklas <https://vilnius.lt/lt/savivaldybe/svietimas-kultura-ir-sportas/svietimas/bendrasis-ugdymas/brandos-egzaminai/>

Visa informacija apie Brandos egzaminus ir jų tvarkaraščius <https://www.nsa.smm.lt/egzaminai-ir-pasiekimu-patikrinimai/brandos-egzaminai/>